31994D0829
L 351/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 19 декември 1994 година
относно сключването на Споразумение под формата на размяна на писма за изменение на Споразумението за стопанския риболов между Европейската икономическа общност, от една страна, и правителството на Дания и местното правителство на Гренландия, от друга страна
(94/829/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаването на Европейската общност, и по-специално член 43 от него, във връзка с алинея първа от член 228, параграф 3,
като взе предвид предложението на Комисията (1),
като взе предвид становището на Европейския парламент (2),
като има предвид, че срокът на Споразумението за стопанския риболов между Европейската икономическа общност, от една страна, и правителството на Дания и местното правителство на Гренландия, от друга, подписано на 13 март 1984 г. (3), изтича на 31 януари 1995 г.;
като има предвид, че съгласно член 15, в случай че никоя от страните не е поискала прекратяване на споразумението, Споразумението продължава действието си за нов период от шест години;
като има предвид, че са проведени преговори с оглед на изменението на споразумението с цел включване на разпоредби за насърчаване на установяването на смесени дружества и съвместни предприятия в сектора на стопанския риболов между корабособственици от Общността и предприятия в Гренландия;
като има предвид, че е в интерес на Европейската общност да одобри Споразумението под формата на размяна на писма за изменение на Споразумението за стопанския риболов,
РЕШИ:
Член 1
Европейската общност одобрява Споразумението под формата на размяна на писма за изменение на Споразумението за стопанския риболов между Европейската икономическа общност, от една страна, и правителството на Дания и местното правителство на Гренландия, от друга.
Текстът на споразумението е приложен към настоящото решение.
Член 2
Председателят на Съвета се оправомощава да посочи лицата, упълномощени да подпишат Споразумението под формата на размяна на писма от името на Общността.
Член 3
Решението се публикува в Официален вестник на Европейските общности.
Съставено в Брюксел на 19 декември 1994 година.